# **Miksi muistohetki?**

Ihminen on ainutlaatuinen ja arvokas.

Sen vuoksi on tärkeää muistaa

jokaista asukasta hänen kuolemansa jälkeen.

Asukkaan kuolema koskettaa omaisia,

asukastovereita ja työntekijöitä.

Muistohetki vahvistaa yhteisöllisyyttä.

Muistohetkeä ohjaamaan voi kutsua

kehitysvammaistyön papin tai diakoniatyöntekijän.

Pappi ja diakoni toimivat aina

kunnioittaen vainajan vakaumusta ja ihmisarvoa.

Muistohetkessä on usein hengellistä sisältöä.

Hengellisen sisällön sävy muistohetkessä

ei ole julistava vaan lohduttava ja rauhoittava.

Hengellinen sisältö voi olla:

* Raamatun sanoja
* rukous
* Herran siunaus
* hengellisiä lauluja ja virsiä

Lisäksi voi olla muutakin musiikkia ja runoja.

Muistohetken musiikki voidaan valita

yhdessä asukastovereiden kanssa.

Muistohetki voi olla myös ilman hengellistä sisältöä

asukkaan vakaumuksen mukaisesti.

Kehitysvammaisen asukkaan muistohetkessä

keskeistä ovat konkreettiset symbolit ja toiminnallisuus:

* Sytytetään led-kynttilöitä.
* Asetetaan kukkia maljakkoon.
* Muistellaan vainajaa valokuvien avulla.

On tärkeää käyttää sanaa kuolema,

kun puhutaan asukkaiden kanssa.

Myös puhetta korvaavassa kommunikoinnissa

käytetään kuolemaa tarkoittavaa merkkiä.

## **Ennen kuolemaa**

Saattohoidossa on tärkeää henkinen ja hengellinen tuki.

Sanoja tärkeämpää on toisen ihmisen läsnäolo,

pysähtyminen vierelle,

se, että ei jätetä yksin vaikeissa tunteissa.

Ihmistä voi pelottaa ennen kuolemaa.

Pelätään kipua ja yksinäisyyttä.

Toinen ihminen vieressä vahvistaa turvallisuuden tunnetta.

Musiikki tuo usein hyvää oloa.

Työntekijä voi pyytää papin tai diakoniatyöntekijän

käymään asukkaan luona

ja tulemaan myös omaisten tueksi.